<classify> Meneja wa wachezaji hao Jamal Kasongo alisema jana kuwa wachezaji hao walijaribiwa katika baadhi ya michezo ya kirafiki iliyochezwa huko na kuonekana kufanya vizuri.Wachezaji hao walikwenda TP Mazembe kwa majaribio ya siku 10 ambapo Kasongo alisema yeye kama Meneja alielezwa kuwa wamefanya vizuri na timu hiyo imepeleka mazungumzo mezani katika timu ya Stand United.TP Mazembe alinipa taarifa kuwa wachezaji wamefanya vizuri na kutokana na utaratibu wao wanakwenda wenyewe kuzungumza na Stand United kwa hiyo wakikubaliana watatangaza rasmi kama wanawachukua,alisema.Iwapo watafanikiwa kusajiliwa na timu hiyo ya Congo, wataungana na wachezaji wengine wa Tanzania, Mbwana Samatta na Thomas Ulimwengu ambao wanachezea kwa muda mrefu.Samatta na Ulimwengu bado wanaendelea kupambana na kuhakikisha wanaondoka katika timu hiyo msimu huu na kwenda kucheza soka Ulaya.Wakati Samatta akitarajiwa kwenda Ubelgiji katika timu ya Genk, Ulimwengu anataka kwenda St. Ettiene ya Ufaransa.Kuondoka kwao katika timu hiyo kutatoa fursa kwa wachezaji hao kupata nafasi hiyo baada ya kuonesha kiwango kinachotakiwa.  <topic>: MICHEZO 